**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ**

**06 ДУГААР САРЫН 28-НЫ ӨДӨР / МЯГМАР ГАРАГ/-ИЙН НЭГДСЭН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***№*** | ***Баримтын агуулга*** | **Хуудас** |
| ***1*** | ***Хуралдааны товч тэмдэглэл:*** | 1-7 |
| ***2*** | ***Хуралдааны дэлгэрэнгүй тэмдэглэл:*** | 8-14 |
|  | 1.Хуулийн төслүүдийг эцэслэн батлах | 10-12 |
|  | 2.Баталсан хуулиудын эцсийн найруулгыг танилцуулах | 12-14 |

***Монгол Улсын Их Хурлын 2022 оны хаврын ээлжит чуулганы***

***06 дугаар сарын 28-ны өдөр /Мягмар гараг/-ийн***

***нэгдсэн хуралдааны товч тэмдэглэл***

Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 76 гишүүнээс 40 гишүүн хүрэлцэн ирж, 52.6 хувийн ирцтэйгээр хуралдаан 14 цаг 15 минутад Төрийн ордны “Их хуралдай” танхимд эхлэв.*

*Томилолттой:**Ш.Адьшаа, Х.Баделхан, Д.Бат-Эрдэнэ, Б.Баярсайхан, С.Ганбаатар, Н.Ганибал, Л.Мөнхбаатар, Л.Энх-Амгалан;*

*Чөлөөтэй: С.Бямбацогт, Г.Дамдинням, Б.Дэлгэрсайхан, Б.Жаргалмаа, С.Одонтуяа, Л.Оюун-Эрдэнэ, Ш.Раднаасэд;*

*Эмнэлгийн чөлөөтэй:**Д.Өнөрболор, Б.Саранчимэг, Ц.Сэргэлэн, Ч.Хүрэлбаатар, Т.Энхтүвшин;*

*Тасалсан:**Т.Аубакир, Ж.Бат-Эрдэнэ, Х.Болорчулуун.*

Улсын Их Хурлын дарга Г.Занданшатар Монгол Улсын Их Хурлын чуулганы хуралдааны дэгийн тухай хуулийн 13 дугаар зүйлийн 13.4-т заасны дагуу Улсын Их Хурлын гишүүн Б.Пүрэвдоржоос ирүүлсэн албан бичгийг танилцуулж, Улсын Их Хурлын гишүүн Б.Пүрэвдорж үг хэлэв.

**Нэг.*Хуулийн төслүүдийг эцэслэн батлах***

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын дарга Г.Агар-Эрдэнэ, мөн газрын Зөвлөхүүдийн албаны зөвлөх М.Отгон, Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох нар байлцав.

***Монгол Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.2-т заасны дагуу хуулийн төслийг эцэслэн батлах санал хураалт явуулав.***

**Г.Занданшатар:**1.Үндэсний их баяр наадмын тухай хууль /Шинэчилсэн найруулга/-ийн**төслийг эцэслэн батлах санал хураалт явуулъя.**

**Зөвшөөрсөн: 44**

**Татгалзсан: 6**

**Бүгд: 50**

**88.0 хувь буюу нийт гишүүний олонхын саналаар хууль батлагдлаа.**

***Хамт өргөн мэдүүлсэн:***

2.Үндэсний их баяр наадмын тухай хууль хүчингүй болсонд тооцох тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 45**

**Татгалзсан: 5**

**Бүгд: 50**

**90.0 хувь буюу нийт гишүүний олонхын саналаар хууль батлагдлаа.**

3.Нийтээр тэмдэглэх баярын болон тэмдэглэлт өдрүүдийн тухай хуульд нэмэлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 44**

**Татгалзсан: 6**

**Бүгд: 50**

**88.0 хувь буюу нийт гишүүний олонхын саналаар хууль батлагдлаа.**

4.Биеийн тамир, спортын тухай хуульд нэмэлт, өөрчлөлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 45**

**Татгалзсан: 5**

**Бүгд: 50**

**90.0 хувь буюу нийт гишүүний олонхын саналаар хууль батлагдлаа.**

5.Зөрчлийн тухай хуульд нэмэлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 43**

**Татгалзсан: 7**

**Бүгд: 50**

**86.0 хувь буюу нийт гишүүний олонхын саналаар хууль батлагдлаа.**

6.Зөрчил шалган шийдвэрлэх тухай хуульд нэмэлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 44**

**Татгалзсан: 6**

**Бүгд: 50**

**88.0 хувь буюу нийт гишүүний олонхын саналаар хууль батлагдлаа.**

7.Хүүхдийн эрхийн тухай хуульд нэмэлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 43**

**Татгалзсан: 7**

**Бүгд: 50**

**86.0 хувь буюу нийт гишүүний олонхын саналаар хууль батлагдлаа.**

8.Үндэсний их баяр наадмын тухай хууль /Шинэчилсэн найруулга/-ийг дагаж мөрдөх журмын тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 20**

**Татгалзсан: 30**

**Бүгд: 50**

**40.0 хувийн саналаар дэмжигдсэнгүй.**

Хуралдаанд оролцсон гишүүдийн олонх хуулийн төслийг эцэслэн батлах саналыг дэмжээгүй тул түүнийг хууль санаачлагчид нь буцаах тухай тогтоол баталсанд тооцов.

Улсын Их Хурлын дарга Г.Занданшатар “Хуулийн төслийг буцаах тухай” Улсын Их Хурлын тогтоолыг уншиж танилцуулав.

Хуралдаан даргалагчаас Үндэсний их баяр наадмын тухай хууль /Шинэчилсэн найруулга/-ийг дагаж мөрдөх журмын тухай хуулийн**төслийг Төрийн байгуулалтын байнгын хороонд буцааж, гүйцээн боловсруулах чиглэл өгөв.**

**Г.Занданшатар:**9.Шүүхийн шийдвэр гүйцэтгэх хуульд өөрчлөлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 42**

**Татгалзсан: 9**

**Бүгд: 51**

**82.4 хувь буюу нийт гишүүний олонхын саналаар хууль батлагдлаа.**

*Хамт өргөн мэдүүлсэн:*

10.Шүүхийн шийдвэр гүйцэтгэх тухай хуулийг дагаж мөрдөх журмын тухай хуульд нэмэлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 41**

**Татгалзсан: 10**

**Бүгд: 51**

**80.4 хувь буюу нийт гишүүний олонхын саналаар хууль батлагдлаа.**

11.Монгол Улсын батлан хамгаалах тухай хуульд нэмэлт, өөрчлөлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 42**

**Татгалзсан: 9**

**Бүгд: 51**

**82.4 хувь буюу нийт гишүүний олонхын саналаар хууль батлагдлаа.**

12.Зэвсэгт хүчний тухай хуульд нэмэлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 38**

**Татгалзсан: 13**

**Бүгд: 51**

**74.5 хувийн саналаар дэмжигдсэнгүй.**

Улсын Их Хурлын гишүүн Б.Чойжилсүрэнгийн “дэмжсэн” санал техникийн саатлын улмаас “эсрэг” гарсан тул дээрх санал хураалтыг хүчингүй болгож, дахин санал хураалт явуулах горимын санал гаргав.

**Г.Занданшатар:** Улсын Их Хурлын гишүүн Б.Чойжилсүрэнгийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 41

Татгалзсан: 10

Бүгд: 51

80.4 хувийн саналаар горимын санал дэмжигдлээ.

**Г.Занданшатар:** Зэвсэгт хүчний тухай хуульд нэмэлт оруулах тухай хуулийн**төслийг эцэслэн батлах санал хураалтыг дахин явуулъя.**

**Зөвшөөрсөн: 48**

**Татгалзсан: 3**

**Бүгд: 51**

**94.1 хувь буюу нийт гишүүний олонхын саналаар хууль батлагдлаа.**

13.Цэргийн албаны тухай хуульд нэмэлт, өөрчлөлт оруулах тухай хуулийн**төслийг эцэслэн батлах санал хураалт явуулъя.**

**Зөвшөөрсөн: 45**

**Татгалзсан: 6**

**Бүгд: 51**

**88.2 хувь буюу нийт гишүүний олонхын саналаар хууль батлагдлаа.**

14.“Тогтоолын хавсралтад нэмэлт оруулах тухай” Улсын Их Хурлын тогтоолын **төслийг батлах санал хураалт явуулъя.**

**Зөвшөөрсөн: 47**

**Татгалзсан: 4**

**Бүгд: 51**

**92.2 хувийн саналаар тогтоол батлагдлаа.**

***Уг асуудлыг 14 цаг 35 минутад хэлэлцэж дуусав.***

***Хоёр.Баталсан хуулиудын эцсийн найруулгыг танилцуулах***

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын дарга Г.Агар-Эрдэнэ, мөн газрын Зөвлөхүүдийн албаны зөвлөх Б.Төгсцэнгэл, Байнгын хорооны асуудал хариуцсан хэлтсийн Хууль зүйн байнгын хороо хариуцсан ахлах зөвлөх М.Үнэнбат нар байлцав.

Улсын Их Хурлын дарга Г.Занданшатар дараах хуулиудын эцсийн найруулгыг танилцуулав. Үүнд:

1.Далай ашиглах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:35/

2.Далай ашиглах тухай хууль хүчингүй болсонд тооцох тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:36/

3.Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:36/

4.Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:36/

5.Зөрчил шалган шийдвэрлэх тухай хуульд нэмэлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. 14:36/

6.Донорын тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:36/

7.Эрүүл мэндийн тухай хуульд нэмэлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:36/

8.Үндэсний их баяр наадмын тухай хууль /Шинэчилсэн найруулга/-ийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:36/

9.Үндэсний их баяр наадмын тухай хууль хүчингүй болсонд тооцох тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:37/

10.Нийтээр тэмдэглэх баярын болон тэмдэглэлт өдрүүдийн тухай хуульд нэмэлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:37/

11.Биеийн тамир, спортын тухай хуульд нэмэлт, өөрчлөлт оруулах тухай хуулийнэцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:37

12*.*Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:37/

13.Зөрчил шалган шийдвэрлэх тухай хуульд нэмэлт оруулах тухай хуулийнэцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:37/

14.Хүүхдийн эрхийн тухай хуульд нэмэлт оруулах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./14:38/

*Уг асуудлыг 14 цаг 38 минутад хэлэлцэж дуусав.*

Чуулганы нэгдсэн хуралдаанаар 2 асуудал хэлэлцэв.

Улсын Их Хурлын гишүүн Б.Пүрэвдорж ширээн дээрээ “ҮНЭ ӨССӨН НЬ ҮНДСЭН ХУУЛИАС БОЛООГҮЙ!!!” мөн “ХОВД АЙМГИЙН ДУУТ СУМ ДИЗЕЛЬ ТҮЛШ 4.050 ₮” гэсэн бичиг бүхий зурагт хуудсыг байрлуулсан байв.

Чуулганынэгдсэн хуралдааны зохион байгуулалтыг Хуралдаан зохион байгуулах хэлтсийн дарга Д.Энхбат, мөн хэлтсийн шинжээч М.Номиндулам, С.Энхзаяа нар хариуцан ажиллав.

*Хуралдаан 23 минут үргэлжилж, 76 гишүүнээс 53 гишүүн хүрэлцэн ирж, 69.7 хувийн ирцтэйгээр 14 цаг 38 минутад өндөрлөв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Д.ОТГОНДЭЛГЭР

**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ**

**06 ДУГААР САРЫН 28-НЫ ӨДӨР /МЯГМАР ГАРАГ/-ИЙН НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар:** Их Хурлын гишүүдийн өдрийн амгаланг айлтгая. Гишүүдийн ирцийг танилцуулъя. Ирвэл зохих 65 гишүүнээс 40 гишүүн ирж, 52.6 хувьтай ирц бүрдсэн байна.

Улсын Их Хурлын 2022 оны хаврын ээлжит чуулганы 6 дугаар сарын 28-ны өдрийн нэгдсэн хуралдаан нээснийг мэдэгдье. Чуулганы нэгдсэн хуралдаанаар хэлэлцэх асуудлыг танилцуулъя. Хуулийн төслийг эцэслэн батална нэгдүгээрт. Нийт 14 төсөл байгаа. Үндэсний их баяр наадмын тухай хуулийн шинэчилсэн найруулгын төсөл болон түүнтэй хамт өргөн мэдүүлсэн хуулийн төслүүд, Шүүхийн шийдвэр гүйцэтгэх тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдийг эцэслэн батална. Үндсэндээ 2 хуулийн төслийг эцэслэн батлахад хамт өргөн мэдүүлсэн, холбогдуулж боловсруулсан 12 хуулийн төслийг батална.

Хоёрдугаарт нь баталсан хуулийн эцсийн найруулгыг сонсоно. Далай ашиглах тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд, Донорын тухай хуульд нэмэлт, өөрчлөлт оруулах тухай хууль болон хамт өргөн мэдүүлсэн хуулийн төслүүдийг хэлэлцэнэ.

Улсын Их Хурлын чуулганы хуралдааны дэгийн тухай хуулийн 14.3-т заасны дагуу чуулганаас өмнө үг хэлэх зөвшөөрөл хүссэн гишүүний бичгийг танилцуулъя. Монгол Улсын Их Хурлын дарга Занданшатар танаа миний бие нь Улсын Их Хурлын чуулганы хуралдааны дэгийн тухай хуулийн 13.4-т заасны дагуу 2022 оны 6 дугаар сарын 7 хоногийн хамгийн эхний өдрийн чуулганы хуралдаанд асуудал нэмэх горимын саналаар үг хэлэх тул зөвшөөрөл олгоно уу. Улсын Их Хурлын гишүүн Б.Пүрэвдорж гэсэн байна. Бөхчулууны Пүрэвдорж гишүүн үгээ хэлнэ.

**Б.Пүрэвдорж:** Тойргоороо сая Үндсэн хуулийн өөрчлөлтийн талаар яриа хийж явлаа. 2 сум, 1 аймгийн төв дээр уулзалт хийсэн. Тэгэхлээр Мөнххайрхан сумын Лоож гуай Үндсэн хуулиас болж эдийн засаг унаагүй шүү гэдгийг анхааруулж байна. Мөн түүнчлэн Дуут сумын иргэн Төртүвшин гэдэг хүн үнэ өссөн нь Үндсэн хуулиас болоогүй шүү. Манай энэ төр засгийн буруугаас болж манай сумын иргэд 4050 төгрөгөөр дизелийн түлш хэрэглэж хохирч байна гэж хэлээд байна. Энэ Үндсэн хуульд хийх өөрчлөлтийн талаар тодорхой саналуудыг иргэд гаргасан.

Сүлдний асуудал дээр Мөнххайрхан сумын иргэн Вааз гэдэг хүн төсөл нь ч алга. Дээрээс нь одоохондоо хэрэггүй гэсэн ийм саналыг хэлж байна.

Цаазын ялын хувьд Жаргалант сумын Чулуунбаатар нэгэнт конвенцод нэгдэн орсон тул Үндсэн хуульдаа тусгаад явах нь зөв гэдэг ийм саналыг хэлж байна.

Цэцэд иргэн өргөдөл өгөх тухай асуудлаар Жаргалант сумын иргэн Цэеэн-Ойдов иргэний эрхийн асуудлаар гомдсон бүх хүн цэцэд өргөдөл гаргах юм бол энэ Үндсэн хуулийн цэцийн 9 гишүүн чинь ачааллаа дийлэх юм уу гэдэг асуудлыг ярьж байна.

Нийслэлийн эрх зүйн байдлын тухай асуудал, намын эвлэлдэн нэгдэх асуудлаар иргэд санал хэлсэнгүй. Улсын Их Хурлын чадавхыг дээшлүүлэх тал дээр хэд хэдэн асуудал дээр иргэд үг хэлсэн.

Сонгуулийн тогтолцооны асуудал дээр Мөнххайрхан сумын Хүрэлтөмөр тогтолцоонд өөрчлөлт оруулахгүй бол иргэдийн 58 хувийн санал аваагүй Монгол Ардын нам Их Хурлын 62 суудлыг авч байна. Тийм учраас энэ сонгуулийн тогтолцоондоо өөрчлөлт оруулах нь зүйтэй гэж хэлсэн.

Гишүүдийн тооны хувьд Жаргалант сумын Бугалжаа гуай тоо нэмээд хэрэггүй зардлын нэмэр гэдэг зүйлийг хэлж байна. Мөн түрүүчийн Мөнххайрхан сумын Хүрэлтөмөр нь болохлоор иргэдийн төлөөлөх чадвар нь сайжирна. Тийм учраас энэ тоогоо нэмсэн нь дээрээ гэж хэлж байна.

Давхар дээлийн асуудал дээр Маамба гуай Мөнххайрхан сумын энэ эрчим хүчний салбарын хүн. Энэ Даваасүрэн сайдын үед энэ нарны болон салхины эрчим хүчийг станцыг барих нь буруу гэж үздэг байсан. Харин Тавинбэх сайдын хувьд энэ салбарыг дэмжиж явж байгаа. Саяхан Ховд аймагт тог тасрахад Түргэний усан цахилгаан станц Мянгадын нарны цахилгаан станцын хүчээр иргэд тогтой болсон. Тийм учраас энэ дан дээлтэй мэргэжлийн сайд нар уртдаа зөв шийдвэр гаргаад энэ салбарыгаа илүү хөгжүүлэх юм байна гэж. Тийм учраас энэ давхар дээлийн асуудал хэрэггүй гэж хэлж байна.

Ерөнхийлөгчийг Улсын Их Хурлаас сонгох тухай асуудал дээр Жаргалант сумын Баярлах гэдэг залуу ард түмэн гурван сонголт хийдэг. Тэрний нэг нь Улсын Их Хурлын сонгууль. Хоёр дахь нь орон нутгийн сонгууль, гурав дахь нь ерөнхийлөгчийн сонгуулиар. Гэтэл Улсын Их Хурлын гишүүд ерөнхийлөгчийг сонгох энэ сонголтыг Их Хурал дээрээ авч байгаа нь ард түмний сонголтыг хулгайлсантай адил байна гэж хэлж байна.

Их Хурлын гурван гишүүн Бямбацогт, Адьшаа бид гурав гурван сумаа хуваагаад аваад явсан. Бямбацогт гишүүн энэ Үндсэн хуулийн өөрчлөлтийг ерөнхийд нь дэмжээд явсан. Хүмүүс за гэж байна лээ. Адьшаа гишүүн бол Үндсэн хуулийн өөрчлөлтийг 100 хувь эсэргүүцээд явсан хүмүүс бас за гэж байна лээ. Би хоёр асуудал дээр нь Их Хурал Үндсэн хуулийн өөрчлөлтийг дэмжээд явсан бас. Хүмүүс за л гэж байна лээ. Тэгэх дээр ер нь ард иргэд эд нар хийчхээд, хийсний дараа шүүмжилье гэдэг ийм байр суурьтай харагдаж байна. Энэ ер нь юунаас болж шалтгаалж байна вэ гэвэл сүүлийн үед төр засаг хэтэрхий их сошиал болон энэ зүйл дээр тулгуурлаж аливаа шийдвэр гаргадаг болсонтой холбоотой. Өөрөөр хэлбэл хүмүүсийн өөрсдийнхөө ирээдүйн төлөө идэвхтэй тийм сайн санал хэлэхээсээ илүүтэй илүү шүүмжлэлт байр суурин дээрээ манай Монголын ард түмэн бий болчихсон юм байна. Тийм учраас энэ төр засгийн энэ чадамж, энэ чадавхыг бууруулсан энэ хэтэрхий их сошиалын үндсэн дээр шийдвэр гаргадаг энэ зүйл чинь цаашдаа Монголын төрийг сулруулах ийм нөхцөл байдалд хүрч байна шүү гэж хэлмээр байна.

Эцэст нь хөдөөгөөр яваад иргэдтэй уулзаад явж байхад нийт иргэдийн 65 хувь нь Үндсэн хуулийн өөрчлөлтийг эсэргүүцэж байна. 35 хувь нь дэмжиж байна гэсэн ийм л байр суурьтай ирлээ. Баярлалаа.

**Нэг.Хуулийн төслүүдийг эцэслэн батлах**

**Г.Занданшатар:** Хэлэлцэх асуудалдаа орно. Монгол Улсын Их Хурлын чуулганы хуралдааны дэгийн тухай хуулийн 44.3-т 7 хоногийн Баасан гаригийн 10 цагт нэгдсэн хуралдаанаар хуулийн төслийг эцэслэн батлах санал хураалт явуулна. Хуралдааны ирц хуулийн төслийг эцэслэн батлах ирц хангахаар бол бусад өдөр, цагт хуулийн төслийг эцлэн батлах санал хураалтыг явуулж болно гэж заасан.

Үүний дагуу Үндэсний их баяр наадмын тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийг. Мөн Шүүхийн шийдвэр гүйцэтгэх тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хууль, тогтоолын төслийг эцэслэн батлах санал хураалт явуулна. Байнгын хороо эцэслэн батлах төслийн хувилбарыг бэлтгэж гишүүдэд тараасан байгаа.

Монгол Улсын Их Хурлын чуулганы хуралдааны дэгийн тухай хуулийн 44.2-т нэгдсэн хуралдаанд хуулийн төслийг эцэслэн батлах санал хураалт явуулах бөгөөд Улсын Их Хурлын нийт гишүүний олонх дэмжсэн бол хууль эцэслэн баталсанд тооцно гэж заасан.

Үндэсний их баяр наадмын тухай хуулийн шинэчилсэн найруулгын төслийг эцэслэн баталъя гэсэн санал хураалт явуулна. Дараа нь энэ хуультай хамт өргөн мэдүүлсэн 7 хуулийн төслийг эцэслэн батална. Гишүүд анхааралтай, бүртгэлийн санал хураалт явуулъя эхлээд. Бүртгэлийн санал хураалт. Энэ техник, тестийн санал хураалттай хамт явуулж байна гэж ойлгоно. Эцэслэн батлах үеэр асуулт хариулт. 11 гишүүн бүртгэлд орсонгүй. Энэ 11 гишүүн бүртгэлдээ орохгүй байгаа техникийн шалтгаанаа үзээд шалгаарай. Кноп дарсан мөртөө ороогүй байна уу? Хөөш энэ Бадмаанямбуугийн Бат эрдэнэ гишүүн байсан яасан? Дуудаарай. Хэнтийн 2 гишүүн, Идэрбат гишүүн бас.

Санал хураалт явуулна. Үндэсний их баяр наадмын тухай хуулийн шинэчилсэн найруулгын төслийг эцэслэн баталъя гэсэн саналын томьёоллоор санал хураалт явуулна. Санал хураалт явуулна, санал хураалт. Пүрэвдорж гишүүн түрүүн эсрэг гараад байсан. Ажлын хэсгийн дарга Жамъянгийн Мөнхбат гишүүн яагаад өрөө дэмжихгүй байгаа юм? 44 гишүүн дэмжиж, хууль эцэслэн батлагдлаа. Үндэсний их баяр наадмын тухай хууль эцэслэн батлагдлаа.

Одоо хамт өргөн мэдүүлсэн Үндэсний их баяр наадмын тухай хууль хүчингүй болсонд тооцох тухай хуулийн төслийг эцэслэн баталъя гэсэн томьёоллоор санал хураалт явуулъя. 45 гишүүн дэмжиж хууль эцэслэн батлагдлаа.

Нийтээр тэмдэглэх баярын болон тэмдэглэлт өдрүүдийн тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя. 44 гишүүн дэмжих, хууль эцэслэн батлагдлаа.

4.Биеийн тамир, спортын тухай хуульд нэмэлт, өөрчлөлт оруулах тухай хуулийн**төслийг эцэслэн** баталъя гэсэн саналын томьёоллоор санал хураалт явуулъя. 45 гишүүн дэмжиж, хууль **эцэслэн** батлагдлаа.

5.Зөрчлийн тухай хуульд нэмэлт оруулах тухай хуулийн**төслийг эцэслэн** баталъя гэсэн саналын томьёоллоор санал хураалт явуулъя. Баатарбилэг гишүүн. Санал хураалт 43 гишүүн дэмжиж, хууль эцэслэн батлагдлаа.

Зөрчил шалган шийдвэрлэх тухай хуульд нэмэлт оруулах тухай хуулийн**төслийг эцэслэн** баталъя гэсэн саналын томьёоллоор санал хураалт явуулъя. 44 гишүүн дэмжиж, эцэслэн батлагдлаа.

Хүүхдийн эрхийн тухай хуульд нэмэлт оруулах тухай хуулийн төслийг эцэслэн баталъя гэсэн томьёоллоор санал хураалт явуулъя. 43 гишүүн дэмжиж хууль эцэслэн батлагдлаа.

Үндэсний их баяр наадмын тухай хуулийг дагаж мөрдөх журмын тухай хуулийн төслийг эцэслэн баталъя гэсэн саналын томьёоллоор санал хураалт явуулъя. Хөөе энэ будилуулахгүй шүү. Дараад хуулиа батлахгүй бол. 20 гишүүн дэмжиж энэ хууль батлагдсангүй. Төрийн байгуулалтын байнгын хороо дахиж хэлэлцье. Хуулийн төсөл буцсан учраас Монгол Улсын Их Хурлын тогтоолын төсөл танилцуулъя.

Хуулийн төсөл буцаах тухай, Монгол Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.4 дэх хэсгийг үндэслэн Монгол Улсын Их Хурлаас тогтоох нь:

Үндэсний их баяр наадмын тухай хуулийг дагаж мөрдөх журмын тухай хуулийн төслийг эцэслэн батлах саналыг Улсын Их Хурлын нэгдсэн хуралдааны санал хураалтад оролцсон нийт гишүүний олонх дэмжээгүй тул төслийг хууль санаачлагчид буюу Байнгын хороонд нь, Төрийн байгуулалтын байнгын хороонд буцаасугай. Төрийн байгуулалтын байнгын хороо гүйцээн боловсруул.

Улсын Их Хурлын эрхэм гишүүд ээ,

Монгол Улсын Засгийн газраас өргөн мэдүүлсэн Үндэсний их баяр наадмын тухай хуулийн шинэчилсэн найруулгын төслийг Улсын Их Хурал эцэслэн баталлаа. Үндэсний их баяр наадмын тухай хуулийг эцэслэн баталснаараа үндэсний их баяр цэнгүүн болсон үндэсний эв нэгдлийн бэлэг тэмдэг болсон Монгол наадмыг хэл ам, хэрүүл уралдаан, зөрчилгүйгээр зохион байгуулах чиглэлээр холбогдох яамд, ажлын хэсэг, холбоод онцгой анхаарч ажиллаж, ардын хувьсгалын 101 жилийн ойг ёслол төгөлдөр тэмдэглэхэд хүчээ нэгтгэж, хичээл зүтгэлтэй ажиллахыг уриалж, хуулиа хэрэгжүүлэхийг хүсэж байна. Хууль эцэслэн батлагдсан.

Дараагийн хуульд оръё. Шүүхийн шийдвэр гүйцэтгэх тухай хуульд өөрчлөлт оруулах тухай хуулийн төслийг эцэслэн баталъя гэсэн томьёоллоор санал хураалт явуулна. Мөнхбат гишүүн Байнгын хороон дээрээ наадахаа ярина. Санал хураалт явуулъя. Санал хураалт. Шүүхийн шийдвэр гүйцэтгэх тухай хуульд өөрчлөлт оруулах хуулийн төслийг эцэслэн баталъя гэсэн томьёоллоор санал хураалт. 42 гишүүн дэмжиж хууль эцэслэн батлагдлаа.

Хамт өргөн мэдүүлсэн Шүүхийн шийдвэр гүйцэтгэх тухай хуулийг дагаж мөрдөх журмын тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя. Санал хураалт 41 гишүүн дэмжиж, хууль эцэслэн батлагдлаа.

11.Монгол Улсын батлан хамгаалах тухай хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн саналын томьёоллоор санал хураалт. 42 гишүүн дэмжиж хууль эцэслэн батлагдлаа.

12.Зэвсэгт хүчний тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёоллоор санал хураалт. Жамъянгийн Мөнхбат гишүүн, Баттогтохын Чойжилсүрэн гишүүн, Цогт-Очирын Анандбазар гурван гишүүнийх эсрэг гарсан байна. Баттогтохын Чойжилсүрэн гишүүн.

**Б.Чойжилсүрэн:** Саяын санал хураалт дээр техникийн саатал гарсан байна. Би дэмжилт дарсан. Сөрөг гарсан байна. Хүчингүй болгох горимын санал гаргаж байна.

**Г.Занданшатар:** 15 дугаар тойргийн депутат Баттогтохын Чойжилсүрэн гишүүн санал хураалтыг хүчингүйд тооцох горимын санал гаргалаа. Баттогтохын Чойжилсүрэн гишүүний гаргасан горимын саналаар санал хураалт явуулна. Өмнөх санал хураалтыг хүчингүйд тооцох санал хураалт явуулъя. Цэвэгдоржийн Туваан гишүүн Наадмын тухай хуулийн ажлын хэсэг яагаад хуулиа батлахгүй байгаа юм бэ та хэд? 80.4 хувийн саналаар Чойжилсүрэн гишүүний гаргасан горимын санал дэмжигдэж, өмнөх санал хураалтыг хүчингүйд тооцлоо. Өмнөх санал хураалтыг хүчингүйд тооцсон учраас Монгол Улсын батлан хамгаалах тухай хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн саналын томьёоллоор санал хураалт дахин явуулъя. Биш, уучлаарай энийг хүчингүйд тооцлоо. Наадхаа болиулчих.

12.Зэвсэгт хүчний тухай хуульд нэмэлт оруулах тухай хуулийн төслийг эцэслэн баталъя гэсэн томьёоллоор дахин санал хураалт явуулна. Гишүүд анхааралтай байгаарай. Зэвсэгт хүчний тухай хуульд нэмэлт оруулах тухай хуулийн төслийг эцэслэн баталъя гэсэн санал хураалтыг дахин явуулъя. 48 гишүүн дэмжиж хууль эцэслэн батлагдлаа.

13.Цэргийн албаны тухай хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя. 45 гишүүн дэмжиж хууль эцэслэн батлагдлаа.

14.Тогтоолын хавсралтад нэмэлт оруулах тухай Улсын Их Хурлын тогтоолын төслийг баталъя гэсэн томьёоллоор санал хураалт. 47 гишүүн дэмжиж хууль эцэслэн нь батлагдлаа. Хуулийн төслүүдийг эцэслэн батлагдлаа. Гишүүд ажлын хэсэгт баярлалаа.

**Хоёр.Баталсан хуулиудын эцсийн найруулгыг танилцуулах**

Баталсан хуулийн эцсийн найруулга сонсоно. Далай ашиглах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Дагалдан гарсан Далай ашиглах тухай хууль хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Зөрчлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Сонссонд тооцлоо.

Зөрчил шалган шийдвэрлэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алба байна. Эцсийн найруулга сонссонд тооцлоо.

Донорын тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Дагалдан гарсан Эрүүл мэндийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Чинбүрэн гишүүн байхгүй. Эцсийн найруулгыг сонссонд тооцлоо.

Дараагийн хуулийг эцэслэн батална. Үндэсний их баяр наадмын тухай хуулийн шинэчилсэн найруулгын төслийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Хамт өргөн мэдүүлсэн Үндэсний их баяр наадмын тухай хууль хүчингүй болсонд тооцох тухай хуулийн төслийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

3.Нийтээр тэмдэглэх баярын болон тэмдэглэлт өдрүүдийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Биеийн тамир, спортын тухай хуульд нэмэлт, өөрчлөлт оруулах тухай хуулийнэцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо. Түвшинжаргал нааш ир. 4 бил үү?

5.Зөрчлийн тухай хуульд нэмэлт оруулах тухай хуулийн төслийн эцсийн найруулга дээр саналтай гишүүн байна уу? Алга байна. Сонссонд тооцлоо.

Зөрчил шалган шийдвэрлэх тухай хуульд нэмэлт оруулах тухай хуулийн төслийн эцсийн найруулга дээр саналтай гишүүн байна уу? Алга байна. Сонслоо.

Хүүхдийн эрхийн тухай хуульд нэмэлт оруулах тухай хуулийн төслийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Ёсчлохоос өмнө сайн хараарай. Эцсийн найруулгыг хууль эцэслэн батлагдсаны дараа уншилтууд 5 шат дамжлагаар дамжиж уншдаг учраас бас цаг нэлээн шахуу. Тэгэхээр хуваагаад зэрэг зэрэг уншаад явчих за юу. Ёсчлохоос өмнө үг үсэг, утга агуулгын найруулга, алдаа эндэгдэл байвал сайн засаж Засгийн газарт шилжүүлж өгнө шүү. Хэрэгжүүлэх ажил нь шууд хэрэгжих учраас. Өнөөдрийн нэгдсэн хуралдаанаар хэлэлцэх асуудал дууссан тул хуралдаан өндөрлөснийг мэдэгдье.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Д.ОТГОНДЭЛГЭР